Tähti (Stenbäck, Kailas)
Tähti, kaukana kimmeltäin,
 Katsoo yöllistä maata päin.
       Liekki siintävän vahvuuden,
       Tähti paistava, suloinen,
       Jäisen saitko sa sydämen!

 Rintaa ihmisen, huokaavaa,
 Ei voi silmäsi lohduttaa;
       Sen me, rakkaudettoman,
       Näämme tyynenä katsovan
       Tuskaa, riemua maailman.

 Ellet, ynseys huulillas,
 Kaunis, kulkisi loistossas,
       Ehkä siskona vapaiden
       Onnen antaisit, saaden sen.
       Nyt sä käyt ohi jäätäen.

Lars Stenbäck
Runot
Uuno Kailas